[bookmark: _GoBack]Kviečiame savanoriškai veiklai Nebūk naivus kelyje sąjungoje, skirtoje informuoti jaunimą apie tai, kad keliauti reikia atsakingai. Šias pareigas atliekančiam savanoriui suteikiama unikali galimybė apsilankyti kitų šalių ambasadose, bendrauti su įvairių šalių, jaunimo organizacijomis,  valdžios įstaigomis bei pažinti kitas šalis. Savanoriauti galima individualiai arba jungiantis į miestuose esančius padalinius.
Apie Nebūk naivus kelyje sąjungą
Nebūk naivus kelyje sąjunga  (NNKS) – visuomeninė, savanoriška, pelno nesiekianti, Lietuvos mokinius, vežėjus, jaunimo organizacijas vienijanti sąjunga. NNKS  tikslas – informuoti jaunimą, kad negalima keliauti bet kaip ir su bet kuo, o visiškai pasikliauti socialinio tinklo pasiūlymais vykti kartu – neprotinga. Gana aukų! Laikas keisti savo kelionių įpročius ir tapti atsakingiems ne tik už save, bet ir už kitus. Liūdni įvykiai – tai ne tik sensacija, bet ir pamokos ateičiai, iš kurių būtina pasimokyti.
2015 metais projektas pristatytas Gyvybės apdovanojimo nominacijai „Už jaunimo skatinimą atsakingam požiūriui į gyvybę“.
Nuveikti darbai:
•kartu su UAB „Mažeikių autobusų parku“ sukurta mokiniams 40 proc. nuolaida bilietui, keliaujant šio parko autobusais po Lietuvą;
•Mažeikiuose surengta savanorystę skatinanti mugė „Ką veiki? “;
•inicijuota eisena už gyvybę;
•surengtos įvairios akcijos, skatinančios gyvybės saugojimą;
•daugelyje Lietuvos mokyklų pravestos paskaitos „Nebūk naivus kelyje – keliauk atsakingai“;
•analogiškos paskaitos pravestos ir vaikų namuose;
•daugelyje miestų įkurti savanorių skyriai, kuriuose jaunimas ir vyresnieji atranda savanorystę bei sužino apie saugaus keliavimo galimybes;
•Lietuvos verslo kolegijoje, daugelyje bendrojo ugdymo bei profesinių mokyklų mokinių bei studentų elgesio taisyklės papildytos punktais apie atsakingą keliavimą;
•vasarą miestų ir rajonų savivaldybėse vykdomas suaugusių žmonių švietimas;
•veikla išplėsta užsienyje, Latvijoje ir Estijoje, taip tampant tarptautinių projektu;
•išplėsta veikla: pasisakoma ne tik už saugų keliavimą, bet ir apskritai už gyvybės saugojimą nuo jos prasidėjimo momento iki natūralios mirties;
•su autobusų parkais pasirašyti tarpusavio supratimo memorandumai dėl gerosios praktikos skatinat keliauti atsakingai;
•kai kuriose šalies aukštojo (Klaipėdos universitetas) ir bendrojo ugdymo įstaigose studentams ir mokiniams projekto rekomendacijomis išleisti saugios kelionės pradžiamoksliai bei skrajutės;
•tarptautinio socialinio projekto „Nebūk naivus kelyje“ psichologinės tarnybos, kuri teiks pagalbą aukoms, vienaip ar kitaip nukentėjusioms nuo neatsakingo keliavimo, tel. 8 613 11344.
•lapkričio 16-oji paskelbta Atsakingo keliavimo diena;
•sukurtos tarptautinio socialinio projekto „Nebūk naivus kelyje“, Bendrojo pagalbos centro (BPC) ir Lietuvos policijos rekomendacijos, skirtos atsakingam keliavimui bei teisingam komunikavimui su BPC, parengtos bendrojo ugdymo mokykloms;
•inicijuojama iniciatyva mokslo įstaigose Tėvų klasė, kurios paskirtis – su mokyklų bendruomene, tėvais, mokiniais, specialistais spręsti mokinių neatsakingo keliavimo, dingimo bei emocinės būklės problemas;
•inicijuotas įstatymo pakeitimas dėl nuolaidų moksleiviams keliaujant po Lietuvą autobusuose;
•inicijuotas nacionalinis piešinių konkursas  „Aš keliauju atsakingai, taip keliauk ir tu“ ;
•iniciatyva „SOS! Dingsta vaikai“;
•inicijuotas nacionalinis socialiai atsakingiausios mokyklos konkursas;
•įkurtas jaunimo politikos sektorius su šiomis kuruojamomis sritimis: Pilietiškumo ugdymo, švietimo, mokymo, mokslo, studijų ir ugdymo, neformalaus ugdymo, socialinė apsauga, nusikalstamumo prevencija;
•siūlome pakeisti dingusių vaikų paieškos tvarką, kad vaikui dingus, jo būtų ieškoma ne po tam tikro laiko, o iškart gavus oficialų pareiškimą apie dingimą.

